ي شيخ هو فيه تفسير للموضوع ده.. ان مادام ربنا كاتب كل اعمالنا وكل في لوح محفوظ..وكل حاجه مكتوبه.. ف ليه واحد عمل حاجه غلط بيتحاسب عليها مع ان ربنا هو اللي كاتبله القدر ده؟ ازاي فيه جنه ونار وكل واحد بعمله..وف نفس الوقت مصائرنا معروفه.. ازاي بأيدينا الخيار وربنا هو اللي مختارلنا؟
زيّ ما فيه امتحانات وانت تخشّ تجاوب على الامتحان وممكن الأستاذ يخمّن نتيجتك قبل ما تمتحن ويكتبها في ورقة ويطلع صحّ ولله المثل الأعلى فمش ممكن تلوم الأستاذ اللّي يعرف إنّك ساقط من قبل ما تخش الامتحان عشان كان ممكن تذاكر وتجاوب صحّ وهو ما منعكش من كده بل أنت لم تفعل بإرادتك الحرّة. فربّنا كتب القدر وهو يعلم ما كان وما يكون وما لم يكن لو كان كيف كان يكون لكنّه أعطاك إرادة حرّة تقدر بها أن تقوم الآن فتصلّي أو تذهب فتزهق نفسا أو تكفر. ولن يحاسبك الله على ما ليس في طوقك ولا هو من اختيارك الحرّ فلن تحاسب على لونك ولا اسمك ولا اسم أبيك ولا طولك ... لكنّك ستحاسب على أفعالك الإراديّة